**Образац 12**

Jавно предузеће за обављање делатности од општег интереса за град Београд

„Београдска тврђава“, Београд, Теразије 3/V

**ИЗВЕШТАЈ О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊА**

за период од 01.01.2017. до 31.03.2017.

Београд, 26.04.2017.

**I ОСНОВНИ СТАТУСНИ ПОДАЦИ**

Пословно име: Jавно предузеће за обављање делатности од општег интереса за град

Београд „Београдска тврђава“, Београд

Седиште: Београд, Теразије 3/V

Претежна делатност: 90.02 – друге уметничке делатности у оквиру извођачке уметности

Матични број: 14716774

ПИБ: 101516631

Надлежно министарство: Скупштина града Београда

Делатности јавног предузећа/друштва капитала:

Јавно предузеће за обављање делатности од општег интереса за град Београд „Београдска тврђава“ oсновала је Скупштина града Београда 12. јула 2002. године као јавно предузеће за обављање културно-уметничке и пословне делатности, Решењем број: 3-208/02-XIII-01.

Предузеће се води у Регистру привредних субјеката Агенције за привредне регистре Републике Србије на основу Решења о регистровању превођења број БД. 12549/2005 од 24.04.2005. године и Решења о промени података број БД 129309/2013 од 06.12.2013. године. Јавно предузеће обавља делатност од општег интереса за град Београд, културно - уметничку и пословну делатност од општег интереса, са претежном делатности: 90.02 - друге уметничке делатности у оквиру извођачке уметности.

Поред наведене претежне делатности, Јавно предузеће је оснивачким актом и Статутом регистровано тако да може да обавља и следеће делатности: делатност музеја, галерија и збирки; делатности заштите и одржавање непокретних културних добара, културно-историјских локација, зграда и сличних туристичких споменика; медијског представљања; издавања књига и остале издавачке делатности; трговина на мало разном робом укључујући и трговину на мало на тезгама; као и многе друге делатности.

Годишњи програм пословања је усвојен од стране Надзорног одбора предузећа Одлуком дел.бр. 2940-1/16 од 20.12.2016.године. Скупштина града Београда на седници одржаној 29. децембра 2016. године дала је сагласност на Програм пословања предузећа за 2017. (Решењем број. 023-1040/16-С -29.децембар 2016. године).

**II ОБРАЗЛОЖЕЊЕ ПОСЛОВАЊА**

Предузеће је у току периода 01.01 – 31.03.2017. године пословало у складу са усвојеним Програмом пословања предузећа за 2017.годину. Одступања у односу на планиране активности настала су из објективних разлога.

Главне активности предузећа, због специфичности делатности којом се предузеће бави, везане су за туристичку сезону (период април-октобар), када је највише посетилаца на простору Комплекса и кадa се реализује највећи број планираних програма.

Период 01.01 - 31.03. карактеристичан је по активностима које представљају припремне радње и активности за реализацију планираних активности у току туристичке сезоне.

У овом периоду обављене су набавке радова и услуга и закључени су уговори, како би се створили услови за нормално и у складу са законим функционисање предузећа, као и за реализацију планираних активности.

Сходно спроведеним јавним набавкама закључени су уговори за израду техничке документације – елабораата за план постављања привремених покретних објеката на простору Београдске тврђаве, као и за израду пројектно техничке документације за реконструкцију и адаптацију објекта културе на простору Калемегдан Велики на КО 64/4 КО Стари град.

У циљу уређења Ташмајданске пећине урађено је снимања постојећег стања објекта и просторно програмско дефинисање просторних ресурса објекта Ташмајданске пећине у Београду, са израдом пратеће пројектно-техничке документације.

Спроведене су набавке и закључени уговори за монтажу и демонтажу изложбених постамената и електро инсталација за изложбе које предузеће реализује у јавном простору (Савско шеталиште, Алеја Хероја и друге локације) у оквиру планираних сопствених изложби и изложби за потребе других.

Након спроведених набвки закључени су и уговори за: изнајмњивање аудио, видео и друге опреме неопходне за реализацију програма, за набавку режијског материјала за програме, као и уговора за набавку расветне опреме и електричних светиљки за објекте на Комплексу и простор за изложбе на отвореном на Савском шеталишту. Закључен је и уговор за набавку 30 столица са колицима за транспорт, неопходних за реализацију програма предузећа.

Закључен је и уговор за снабдевање електричном енергијом са предузећем „ЕПС Снабдевање“ доо, као и уговор за праћење медијских објава о активностима предузећа и реализацији програма и других активности на комплексу.

Након спроведеног јавног конкурсу, Умeтнички сaвeт Гaлeриje Београдске тврђаве одабрао је 12 уметника који ће током 2017. године бити у прилици да своје уметничке радове излажу у Галерији у Стамбол капији. Осим изабраних уметника, прилику да излажу у овом простору добиће и студенти уметничких факултета, са којима ЈП „Београдска тврђава“ има потписане протоколе о сарадњи: Факултет примењених уметности, Факултет ликовних уметности и Академија лепих уметности из Београда. ЈП „Београдска тврђава“ уступа галеријски простор, штампа каталоге и плакате за сваку изложбу и на друге начине промовише младе уметнике (преко сајта предузећ, медија и сл.).

У циљу безбедности посетлаца, запослених и објеката, након спроведене набвке, закључен је годишњи уговор за осигурање лица од последица несретног случаја, осигурања запослених од случаја тежих болести, осигурања опреме, осигурања објеката од пожара, поплава и провалних крађа, као и осигурање од опште одговорности које покрива све посетиоце Комплекса.

Спроведен је поступак и од пријављених студената завршних година Београдског универзитета, одабрани су волонтери који ће у току туристичке сезоне вршити презентацију отворених објеката на Београдској тврђави.

Спроведен је поступку јавне набавке за превоз посетилаца Комплекса са две гарнитуре отворених туристичкогих забавних возића на електрични погон.

Закључен је уговор са Удружењем „Сиа ер стреличарство“ за реализацију програма презентације вештине историјског стреличарства на простору Београдске тврђаве у периоду март – децембар. Реализацијом овог програма предузеће ће остварити и значајне финансијке ефекте.

Предузеће је аплицирало на разним конкурсима за финансирање и суфинансирање програма из области културе:

* из Буџета града Београда преко Секретаријата за културу за програм изложби у јавном простору и Галерији Београдске тврђаве, музичко сценске програме и едукативно забавне програме;
* код Министарства правде Републике Србије за извођење радова на Пројекту конзервације и рестаурације дела Савског шеталишта од Великих степеница ка Равелину Краљ капије – Великог степеништа;
* код Министарства правде Републике Србије заизрада Пројекта реконструкције и адаптације Уметничког павиљона „Цвијета Зузорић“;
* Код Министарства културе и информисања Републике Србије за Пројекат уређења дела ходника Великог барутног магацина, уређење постојећих и постсвљање нових споменика;
* код Министарства културе и информисања Републике Србије за извођење радова на Пројекту конзервације и рестаурације дела Савског шеталишта од Великих степеница ка Равелину Краљ капије – Великог степеништа;

За доделу средстава за реализацију Пројекта конзервације и рестаурације дела Савског шеталишта од Великих степеница ка Равелину Краљ капије – Великог степеништа, предузеће је аплицирало и код Амбасаде Сједињених Америчких Држава у Београду.

Током зимског распуста Национална асоцијација за старе и уметничке занате и домаћу радиност „Наше руке“ и ЈП „Београдска тврђава“ организовали су бесплатне радионице старих заната за децу и младе. У оквиру четири радионице које су одржане у Стамбол капији на Београдској тврђави, деца су била у прилици да се упознају са неколико старозанатских техника: пустовање вуне, ковачки занат, ткање на разбоју и плетење, хеклање и вез.

Промоција програма ЈП „Београдска тврђава“ реализована је кроз најаве у штампаним медијима и гостовањима на телевизији и радију, путем интернет презентације Београдске тврђаве и друштвених мрежа (Facebook, Twitter, Googлe +), као и путем електронског билборда.

У оквиру овогодишњег Сајма туризма, ЈП „Београдска тврђава“ представило је, на штанду Туристичке организације Београда, богату туристичку и културну понуду комплекса Београдске тврђаве и парка Калемегдан. Осим промоције отворених објеката на комплексу, зa нову туристичку сезону најављене су и две мобилне апликације које ће обогатити понуду и омогућити индивидуалним посетиоцима да се на најсавременији начин упознају са историјом и споменичким наслеђем Београдске тврђаве и града Београда. Апликација, коју ЈП „Београдска тврђава“ покреће у сарадњи са компанијом Ороундо из Беча, садржаће текстуални, фото и аудио део те ГПС локацију тако да се корисник може детаљно упознати с објектом, односно локацијом на комплексу. Друга апликација намењена је глувима и особама са оштећеним слухом, а ради се у сарадњи са Асоцијацијом тумача српског знаковног језика, а уз подршку Министарства културе и информисања Републике Србије.

Од укупно шест објеката који су доступни посетиоцима Београдске тврђаве, током зимске паузе (од новембра до 1. априла) свакодневно су били отворени Кула Небојша и Казамати Војног музеја. Преостала четири објекта (Римски бунар, Велики барутни магацин, Војни бункер и Сахат кула), у поменутом периоду отварана су по потреби за организоване туристичке групе. Сезона на Београдској тврђави почела је 31. марта, од када су сви објекти отворени свакодневно (и викендом) од 11 до 19 часова, осим Куле Небојша која ради од среде до недеље од 11.00 до 19.00 часова.

Од специјализованих изложби комерцијалног карактера, у овом периоду је била отворена за посетиоце изложба „Средњовековне справе за мучење“. Почевши од априла 2015. години када је постављена и отворена, изложба средњовековних справа за мучење привлачи велику пажњу посетилаца. Изложбу чини око шездесет реплика справа за мучење, у природној величини. Сваки експонат је пропраћен илустрацијом која појашњава његову употребу и текстом који описује справу, њен историјат и период у ком је коришћена. Током периода 01.01- 31.03. продато је укупно 928 улазница. Изложба „Дино парк – Јура авантура“, због лоших метеоролошких услова у овом периоду практично није била отворена.

Од изложби о културно историјском и природном наслеђу Београда и Србије у овом периоду на Савском шеталишту су биле постављене:

- изложба „Плакати југословенског филма“ на којој су приказани плакати најзначајнијих филмова југословенског опуса, од првог југословенског играног филма Вјекослава Афрића „Славица“, преко филмова Соје Јовановић („Орлови рано лете“, „Поп Ћира и поп Спира“, „Пут око света“), Жике Митровића („Марш на Дрину“, „Протестни албум“), Вељка Булајића, Рајка Грлића и многих других и

- изложба „На палуби брода… На обали реке“. На 24 паноа приказани су водичи по Дунаву намењени путницима, објављивани од стране Дунавског паробродског друштва од средине тридесетих година 19. века. Изложба је употпуњена географским картама, сликама бродова који су саобраћали од 1829. до 1914. године, редовима пловидбе, плакатима друштва, огласима штампаним по новинама, јеловницима са бродова и другим аутентичним документима

1. БИЛАНС УСПЕХА

Остварени пословни проходи су у оквиру планираних, с тим што је дошло до извесних промена у структури остварених прихода.

Приходи од продатих сувенира и улазница за објекте су нижи од планираних због неповоњних временских услова који су имали за последицу мање посетилаца на Комплексу. Ово се пре свега односи на комерцијалну изложбу „Дино парк – Јура авантура“, од које је у овом периоду планиран приход који је у практично у потпуности изостао.

Приходи од субвенција за зараде запослених и обезбеђење су оквиру планираних, уз напомену да је било великих кашњења у уплатама, због кашњења у потписивању Уговора о суфинансирању рада и обављања делатности ЈП „Београдска тврђава“

Други пословни приходи (приходи од корисника простора, реализације изложби, паркиралишта „Калемегдан“ и други) су били нижи од планираних.

Остварени пословни расходи у овом периоду су знатно нижи од планираних, због кашњења у започињању обављања појединих планираних активности. Трошкови дугорочних резервисања су значајно виши од планираних, пошто је предузеће било приморано да по правоснажној судској пресуди плати укупно 885.992 динара.

Укупни приходи из пословања износили су 18.697.000 динара, а расходи из редовног пословања износили су 18.086.000 динара, тако да је предузеће у овом периоду остварило добит од 611.000 динара.

2. БИЛАНС СТАЊА

Није било битнијих промена у Билансу стања предузећа. Евдентиране су само позиције Биланса стања где је било промена у односу на почетно стање на дан 01.01.2017.године

( односно 31.12.2016. године ).

3. ИЗВЕШТАЈ О ТОКОВИМА ГОТОВИНЕ

Токови готовине су ускладу са оствареним приходима и трошковима насталих расхода у пословању у овом периоду.

Наплата потраживања је задовољавајућа. Кашњење у плаћању је већ неколико година присутно код једног од четири стална корисника простора – предузећа „Агео“ доо, са тендецијом смањења дуговања. На крају овог периода дуговање предузећа „Агео“ доо износило је 583.627 динара.

Корисницима простора као и туристичким агенцијама које организују групне посете објектима на Комплексу, рачуни се издају последњег дана у месецу за тај месец, тако да су уплате – прилив новца увек реализују у наредном месецу.

Поједини корисници који желе да реализују изложбене поставке на отвореном, како би резервисали термине које желе, врше авансне уплате.

Плаћање обавеза предузећа, одлив новца је у складу са трошковима пословања приказаним у Билансу успеха предузећа. Предузеће уредно измирује своје обавезе према добављачима и држави. Одлив новца је мањи од планираног, због кашњења у реализацији неких планираних активности. Нису плаћене обавезе по рачунима који су достављени задњих дана овог периода, као и по рачунима за обезбеђење Београдске тврђаве и парка Калемегдан који се плаћају по добијању субвенција за ову намену од стране Оснивача ( сходно Закону о измирењу новчаних обавеза ове субвенције се уплаћују око 45. дана од настанка обавезе). Ове чињенице се директно одражавају на токове готовине.

Предузеће је у потпуности ликвидно. Део слободних новчаних средстава се, након анализе планираних прихода и расхода у одређеном периоду како би се обезбедило успешно пословање, орочава и на тај начин се убирају финансијски приходи предузећа.

4. ТРОШКОВИ ЗАПОСЛЕНИХ

Све позиције трошкова запослених у периоду 01.01 - 31.03. биле су у складу са планираним величинама.

Маса исплаћених зарада ( бруто I , бруто II , нето ) је нешто нижа од планираних величина. У исказаној маси није обухваћено 10 % - 401.387 динара, које је уплаћено на посебан рачун, сходно одредбама Закона о привременом уређењу основица за обрачун и исплату плата односно зарада и других сталних примања код корисника јавних средстава.

Кад се маси бруто II исплаћених зарада дода наведених 10 %, то је мање од планиране масе бруто II, за овај период. Није се мењао укупан број запослених у предузећу, остао је 15 као претходне године.

Није било исплата по основу уговора о делу и ауторских уговора, мада је било планирано у малом обиму. Ове исплате су пренесене у наредне периоде, због кашњења у реализацији неких програма или пројеката због тога што нису били испуњени потребни услови. Исплате и број извршиоца по основу уговора о привременим и повременим пословима су у складу са планираним величинама, што се може констатовати и за исплате надокнада члановима Надзорног одбора предузећа.

Није било исплата по осталим уговорима, пошто се са ангажовањем волонтера почиње са почетком туристичке сезоне и отварањем објеката за посетиоце.

Накнаде за превоз запослених на посао и са посла, као и јубиларне награде су у складу са планираним величинама, односно сходно броју извршиоца који испуњавају услове за исплату јубиларне награде. Јубиларна награда у висини од 148.365 динара (бруто) исплаћена је једном запосленом.

Исплаћена је надокнада члановима Уметничког савета предузећа – укупно за три члана 23.734 динара.

5. ДИНАМИКА ЗАПОСЛЕНИХ

У овом периоду није било прилива и одлива запослених.

6. КРЕТАЊЕ ЦЕНА ПРОИЗВОДА И УСЛУГА

У овом периоду није било промена цена које су дефинисане Ценовником предузећа.

7. СУБВЕНЦИЈЕ И ОСТАЛИ ПРИХОДИ ИЗ БУЏЕТА

Обухваћене су субвенције за обезбеђење Београдске тврђаве ( за новембар и децембар 2016., јануар 2017. године), као и субвенције за део зарада запослени (за јануар, фрбруар и 50% планиране субвенције за март 2017.).

8. СРЕДСТВА ЗА ПОСЕБНЕ НАМЕНЕ

Није било одступања у исплатама средстава за посебне намене у односу на планиране величине.

Средства за спонзорства и донације уоште нису планирана у 2017. години. У овом периоду није било издатака за рекламу и пропаганду, а утрошено је 39.797 динара за трошкове репрезентације.

9. ИЗВЕШТАЈ О ИНВЕСТИЦИЈАМА

У овом периоду није било реализације планираних инвестиција, јер су исте планиране у наредним кварталима. Забележене су активности на изради пројектно техничке документације, као и елабората који се односи на локације за постављање привремених покретних објеката.

**III ЗАКЉУЧНА РАЗМАТРАЊА И НАПОМЕНЕ**

Пословање предузећа у периоду 01.01.-31.03. обављало се у складу са усвојеним Програмом пословања предузећа за 2017.годину, уз нека одступања у односу на планиране активности проузрокована објективним разлозима. Ово је имало за резултат ниже трошкове пословања, пошто неке од планираних активности нису реализоване, па су сходно томе изостали и неки за овај период планирани трошкови.

Реализоване су активности које су створиле услове за реализацију планираних програма у наредним периодима, као и за нормално функционисање предузећа.

За реализацију планираних активности у преосталом делу 2017.године, од велике важности ће бити резултати, односно остварени приходи по конкурсу за одређивање корисника места за постављање тезги и других покретних привремених објеката на простору Београдске тврђаве и парка Калемегдан. Од велике важности је и реализација изложбе „Дино парлк –Јура авнтура“, пошто се од реализације ове изложбе планирају значајни приходи предузећа.

Реализација неких програма и пројеката - инвестиција зависи од средстава које је предузеће планирало да добије по основу учешћа на конкурсима за суфинансирање програма и пројеката код Оснивача и министарстава Владе Републике Србије.

Датум 26.04.2017.године Петар Андријашевић, директор